Tarkistus koskee kuluvan varainhoitovuoden maatalous- ja tullimaksuista, alv‑maksujen määräytymisperusteista sekä BKTL:sta laadittuja ennakkoarvioita. Lisätalousarvioon nro 1/2004 sisältyvät ennakkoarviot vahvistettiin omia varoja käsittelevän neuvoa-antavan komitean 23. huhtikuuta 2003 pidetyssä 128. kokouksessa ja tämänhetkiset tarkistetut arviot 20. huhtikuuta 2004 pidetyssä 131. kokouksessa. Omia varoja koskevien ennakkoarvioiden tarkistaminen auttaa tarkentamaan varainhoitovuoden aikana jäsenvaltioille osoitettavia maksupyyntöjä ja vähentämään edellisvuotisiin arvioihin väistämättä liittyvien ennustevirheiden vaikutuksia.

Lisätalousarviota nro 1/2004 varten huhtikuussa 2003 vahvistettuja arvioita tarkistetaan neljän tuloryhmän osalta tässä ALTE:ssä seuraavasti:

·EU:n kaikkien 25 jäsenvaltion yhteenlasketut maatalousmaksut vuodelta 2004 ovat tuoreimman arvion mukaan 865,1 miljoonaa euroa (kantokulujen kattamiseksi tehtävän 25 prosentin vähennyksen jälkeen). Summa on 0,71 prosenttia suurempi kuin vuoden lisätalousarvioon nro 1/2004 sisältyvä 859,0 miljoonan euron arvio. Viidentoista jäsenvaltion EU:n maatalousmaksuja koskeva arvio säilyy ennallaan. Unioniin liittymässä olevien jäsenvaltioiden maatalousmaksuja koskevaa arviota on sen sijaan tarkistettu ylöspäin 22,0 prosenttia, eli 27,9 miljoonasta 34,0 miljoonaan euroon. Tarkistus tehtiin lähinnä sen vuoksi, että liittymässä olevien maiden tuonti EU‑25:n ulkopuolelta lisääntyi merkittävästi vuosien 2002 ja 2003 välisellä jaksolla (51,1 miljoonasta eurosta 54,4 miljoonaan euroon), kun painotettu keskimääräinen tullitariffi aleni vain hieman 1,74 prosentista 1,72 prosenttiin.

·EU:n kaikkien 25 jäsenvaltion yhteenlasketut tullimaksut vuodelta 2004 ovat tuoreimman arvion mukaan 9 981,8 miljoonaa euroa (kantokulujen kattamiseksi tehtävän 25 prosentin vähennyksen jälkeen). Summa on 1,7 prosenttia pienempi kuin lisätalousarvioon nro 1/2004 sisältyvä 10 154,9 miljoonan euron arvio. Vähennys johtuu etenkin siitä, että 15 jäsenvaltion EU:n tuonti EU-15:n ulkopuolelta on vuosina 2003–2004 kasvanut huomattavasti ennustettua hitaammin (kasvu on hidastunut 6,1 prosentista 4,8 prosenttiin), sekä jossain määrin myös siitä, että 15 jäsenvaltion EU:n painotettu keskimääräinen tullitariffi on laskenut 1,59 prosentista 1,55 prosenttiin. Viidentoista jäsenvaltion EU:n tullimaksuja koskevaa arviota tarkistettiin tämän vuoksi alaspäin, eli 9 850,0 miljoonasta eurosta 9 665,0 miljoonaan euroon. Liittymässä olevien maiden tullimaksuja koskevaa arviota tarkistettiin sen sijaan ylöspäin 3,9 prosenttia, eli 305,0 miljoonasta eurosta 317,0 miljoonaan euroon (tarkistuksen vaikutus oli kuitenkin verraten vähäinen, ks. edellinen kappale; liittymässä olevien maiden tulli- ja maatalousmaksuja koskevat ennusteet on laadittu yhdessä).

·Kahdenkymmenenviiden jäsenvaltion EU:n rajaamattomasta alv‑määräytymisperusteesta laskettu yhden prosentin osuus on vuonna 2004 uuden arvion mukaan 46 713,0 miljoonaa euroa käypään markkinahintaan. Summa on 0,9 prosenttia suurempi kuin lisätalousarvioon nro 1/2004 otettu 46 301,4 miljoonan euron ennakkoarvio. Kahdenkymmenenviiden jäsenvaltion EU:n rajaamattomasta alv‑määräytymisperusteesta laskettu yhden prosentin osuus on vuonna 2004 uuden arvion mukaan 45 507,3 miljoonaa euroa käypään markkinahintaan. Summa on 0,1 prosenttia suurempi kuin lisätalousarvioon nro 1/2004 otettu 45 454,3 miljoonan euron ennakkoarvio.

·Kahdenkymmenenviiden jäsenvaltion EU:n BKTL:sta laskettu yhden prosentin osuus on vuonna 2004 uuden arvion mukaan 98 980,9 miljoonaa euroa käypään markkinahintaan. Summa on 0,9 prosenttia pienempi kuin lisätalousarvioon nro 1/2004 otettu 99 890,9 miljoonan euron ennakkoarvio.

Alv-määräytymisperusteita ja BKTL:a koskevat arviot on muunnettu euroiksi (euroalueen ulkopuolisten 13 jäsenvaltion osalta) 31. joulukuuta 2003 voimassa olleiden kurssien mukaisesti. Näin voidaan välttää vääristymät, sillä kyseistä kurssia käytetään myös silloin, kun talousarvioon kirjatut euromääräiset summat muunnetaan kansallisina valuuttoina tuloutettaviksi maksuiksi (neuvoston asetuksen N:o 1150/2000 10 artiklan 3 kohdan mukaisesti).

Seuraavassa taulukossa on esitetty yhteenveto maatalousmaksuja, tullimaksuja, rajaamatonta alv‑määräytymisperustetta sekä BKTL:a koskevista ennakkoarvioista, jotka omia varoja käsittelevä neuvoa‑antava komitea on hyväksynyt 20. huhtikuuta 2004 pitämässään 131. kokouksessa.

Tarkistetut ennakkoarviot vuoden 2004 tullimaksuista, alv-määräytymisperusteista ja BKTL:sta (Määrä euroina)

Maatalousmaksut (75 %) Tullimaksut (75 %) 1 % rajaamattomasta alv‑määräytymisperusteesta 1 % BKTL:sta 1 % rajatusta alv‑määräytymis-perusteesta BE 16 125 000 1 147 275 000 1 132 980 000 2 825 190 000 1 132 980 000 CZ 5 775 000 53 850 000 281 456 667 527 080 000 263 540 000 DK 5 175 000 195 750 000 751 886 000 1 928 917 000 751 886 000 DE 101 550 000 2 057 175 000 9 451 381 000 21 696 270 000 9 451 381 000 EE 900 000 8 625 000 32 106 000 51 379 333 25 689 667 EL 8 475 000 141 675 000 897 770 000 1 646 135 000 823 067 500 ES 26 850 000 726 825 000 4 571 090 000 7 841 620 000 3 920 810 000 FR 93 375 000 842 250 000 7 575 510 000 16 112 960 000 7 575 510 000 IE 525 000 102 825 000 657 675 000 1 179 773 000 589 886 500 IT 51 150 000 1 035 900 000 5 511 310 000 13 338 450 000 5 511 310 000 CY 900 000 8 475 000 63 280 000 80 204 000 40 102 000 LV 600 000 5 550 000 27 868 667 63 588 000 27 868 667 LT 2 025 000 18 750 000 51 188 000 113 443 333 51 188 000 LU 150 000 12 525 000 160 257 000 220 670 000 110 335 000 HU 8 850 000 82 500 000 252 283 333 487 954 667 243 977 334 MT 600 000 5 325 000 18 386 667 29 386 667 14 693 334 NL 142 050 000 1 061 025 000 2 220 805 000 4 599 995 000 2 220 805 000 AT 7 575 000 153 750 000 1 065 330 000 2 289 350 000 1 065 330 000 PL 9 900 000 92 625 000 646 871 333 1 213 073 333 606 536 667 PT 14 325 000 82 200 000 841 380 000 1 319 570 000 659 785 000 SI 1 650 000 15 300 000 96 658 667 170 330 667 85 165 334 SK 2 775 000 25 950 000 95 476 667 210 905 333 95 476 667 FI 2 625 000 72 750 000 641 720 000 1 471 320 000 641 720 000 SE 10 350 000 266 850 000 1 210 952 000 2 788 731 000 1 210 952 000 UK 350 850 000 1 766 100 000 8 457 364 000 16 774 645 000 8 387 322 500 EU-25 yht. 865 125 000 9 981 825 000 46 712 986 001 98 980 941 333 45 507 318 170

3.Yhdistyneen kuningaskunnan EU-budjettiaseman epätasapainon korjaaminen (2000 ja 2003)

Yhdistyneen kuningaskunnan epätasapainoista EU-budjettiasemaa korjataan tässä alustavassa lisätalousarvioesityksessä kahden vuoden osalta (2000 ja 2003). Koska Yhdistyneen kuningaskunnan hyväksi tiettynä vuonna tehtävä korjaus rahoitetaan aina seuraavan vuoden talousarviosta, kaikki 25 jäsenvaltiota osallistuvat vuotta 2003 koskevan korjauksen rahoittamiseen. Vuotta 2000 koskevan korjauksen rahoittamiseen osallistuvat sen sijaan vain ne 15 valtiota, jotka olivat EU:n jäsenvaltioita vuonna 2001.

Vuotta 2003 koskevaan korjaukseen sovelletaan Euroopan yhteisöjen omien varojen järjestelmästä tehtyä uutta neuvoston päätöstä (2000/597/EY, Euratom) ja siihen liittyvää valmisteluasiakirjaa, joka koskee korjauksen laskentamenetelmää. Vuotta 2000 koskevaan korjaukseen sovelletaan sen sijaan edellistä omien varojen järjestelmästä tehtyä päätöstä ja siihen liittyvää valmisteluasiakirjaa.

Uudella laskentamenetelmällä tasoitetaan nettohyöty (ns. ylimääräinen etu), jonka Yhdistynyt kuningaskunta saa jäsenvaltioiden kantokuluina pidättämän perinteisten omien varojen osuuden korotuksesta. Mukautuksia tehdään myös EU:n äskettäisen laajentumisen ja sen tulevien laajentumisten vaikutusten huomioon ottamiseksi.

Omien varojen järjestelmästä tehdyssä uudessa päätöksessä säädetään lisäksi, että Itävallan, Saksan, Alankomaiden ja Ruotsin osuus Yhdistyneen kuningaskunnan hyväksi tehtävän korjauksen rahoituksesta supistetaan neljännekseen osuudesta, jolla ne olisivat muutoin osallistuneet korjauksen rahoittamiseen. Tämä vähennys rahoitetaan kasvattamalla muiden jäsenvaltioiden osuuksia Yhdistynyttä kuningaskuntaa lukuun ottamatta. Uudet rahoitussäännöt vaikuttavat näin ns. jäädytettyyn osuuteen.

Tähän alustavaan lisätalousarvioesitykseen otettavat kaksi korjausta rahoitetaan siis eri sääntöjen mukaan ja niiden rahoittajina on kaksi eri jäsenvaltioryhmää. Tämän vuoksi on laskettava kaksi jäädytettyä osuutta (jotka on esitetty yleisen tulotaulukon A osaan sisältyvän taulukon nro 1 jälkeen). Sovellettava yhdenmukainen alv-verokanta saadaan vähentämällä enimmäisverokannasta (0,50 prosenttia rajatusta alv-määräytymisperusteesta) näiden kahden jäädytetyn osuuden summa.

3.1.Korjausten laskeminen

Edellä mainitun laskentamenetelmää koskevan asiakirjan mukaisesti komission on esitettävä alustavan korjausarvion tarkistamista, jos on syytä olettaa, että alkuperäinen laskelma poikkeaa huomattavasti korjauksen lopullisesta määrästä. Tässä alustavassa lisätalousarvioesityksessä ehdotetaan vuoden 2004 talousarvioon otetun vuotta 2003 koskevan korjauksen tarkistamista. Lisäksi otetaan talousarvioon myös vuotta 2000 koskevan korjauksen lopullinen määrä ja sen rahoittamiseen tarvittavat varat.

3.1.1.Vuotta 2003 koskevan korjauksen tarkistaminen

Nykyinen arvio poikkeaa merkittävästi vuoden 2004 talousarvioon otetusta vuoden 2003 korjausta koskevasta ennakkoarviosta. Komissio ehdottaa tämän vuoksi, että vuotta 2003 koskeva korjaus saatetaan ajan tasalle tässä alustavassa lisätalousarvioesityksessä.